|  |  |  |
| --- | --- | --- |
|  | Vår referanse: | 23/04752-3 |
| Kommunal- og distriktsdepartementet  Postboks 8112 Dep0032 OSLO | Arkivkode: | 010 |
| Saksbehandler: | Helge Eide |
| Deres referanse: |   |
| Dato: | 25.01.2024 |
|  |

# Avvikling av folkeavstemning i Søgne og Songdalen

Kristiansand kommune har gjort KS oppmerksom på [medieoppslag](https://www.krs.no/jukseoppskrift-for-falske-stemmer-deles-pa-nett/s/5-157-146364) i regionen hvor det framkommer at det verserer «jukseoppskrift» for hvordan et høyt antall falske stemmer kan avgis pr. brev i den pågående folkeavstemningen. Det vil være svært vanskelig for valgarrangør å kontrollere om stemmene som er avgitt er ekte eller ikke.

Et demokratisk grunnprinsipp for både valg og folkeavstemminger er at den som avgir stemme kan identifisere seg, og at identifikasjonen kan kontrolleres mot register over stemmeberettigede.

Per nå er det ikke mulig å fastslå hvorvidt sirkuleringen av oppskrifter på nett for å produsere «juksestemmer» vil påvirke utfallet av folkeavstemningen. Men KS er uansett bekymret for legitimiteten til en avstemning hvis slik manipulasjon i det hele tatt er mulig. Denne bekymringen forsterkes gjennom den vekt regjeringen har signalisert den vil legge på resultatet i avstemningen.

KS oppfordrer departementet til å ta umiddelbar kontakt med Valgdirektoratet som ansvarlig for gjennomføringen av folkeavstemningen, for å vurdere hva som kan gjøres med rask virkning for å motvirke eventuell illegitim stemmeavgivning. Av hensyn til tilliten til avstemningen og resultatet bør

hvilken risiko direktoratet mener det er for fusk og hvilke tiltak det eventuelt vil sette i verk, kommuniseres offentlig.

For ordens skyld: KS har ikke grunnlag for å mene noe om i hvilken grad slik eventuell manipulasjon vil tjene de ulike alternative valgmulighetene i avstemningen.

Med hilsen

Gunn Marit Helgesen

styreleder

*Dokumentet er elektronisk godkjent og har ingen signatur*

Kopi:

Kristiansand kommune